Notă informativă
la proiectul Hotărîrii Guvernului
cu privire la Programul de pregătire a sportivilor din Republica Moldova pentru participare la ediţia a XXX-a a Jocurilor Olimpice şi ediţia XIV a Jocurilor Paralimpice de vară din anul 2012, or. Londra (Marea Britanie)
Programul de pregătire a sportivilor din Republica Moldova pentru participare la ediţia a XXX-a a Jocurilor Olimpice de vară din anul 2012, or. Londra (Marea Britanie)- anexa  nr. 1, prevede realizarea pe etape a următoarelor acţiuni de bază:
· organizarea pregătirii sportivilor lotului naţional şi a rezervelor sportive în ciclul olimpic 2009-2012;
· calendarul acţiunilor sportive în ciclul olimpic 2009-2012 (pentru fiecare an);
· concepţia metodologică a procesului de antrenament ale sportivilor candidaţi incluşi în  lista  lotului olimpic şi a rezervelor sportive (mijloace de pregătire, metodologiile, tehnologiile, etc.);
· principiile, structura şi conţinutul asigurării metodico-ştiinţifice, metodico–biologice, de pregătire a sportivilor;
· criteriile de selectare a sportivilor pentru includerea în lista sportivilor –candidaţi pentru participarea la Jocuriloe Olimpice de vară din anul 2012;
· cerinţele de asigurare materială, tehnică, financiară precum şi potenţialul uman pentru pregătirea sportivilor.
    a) Ministerul Tineretului şi Sportului, va susţine sportivii din componenţa loturilor naţionale pe ramuri de sport, inclusiv va realiza asigurarea tehnico-materială, şi, în măsura posibilităţilor, va soluţiona problemele sociale;

    b) federaţiile, cluburile, asociaţiile şi alte structuri sportive vor intensifica  activitatea şi rolul lor în perioada pregătirii descentralizate a sportivilor - candidaţi olimpici.

Statul crează condiţii favorabile pentru dezvoltarea sportului de performanţă prin:

· optimizarea reţelei instituţiilor sportive educaţionale, consolidarea bazei tehnico-materiale a acestora în scopul asigurării pregătiri rezervelor olimpice şi a sportului de performanţă;

· modernizarea edificiilor sportive existente şi construirea unor noi, conform exigenţelor internaţionale pentru organizarea şi desfăşurarea procesului de instruire, antrenament şi competiţii la diferite ramuri de sport;

· finanţarea adecvată a cercetărilor ştiinţifice, investigaţilor medico-biologice, asigurarea cu susţinătoare de efort şi vitamine;

· promovarea educaţiei fizice şi sportului, şi a mişcării olimpice.

Compartimentele de pregătire a sportivilor incluse în programul sus menţionat reflectă obiectivele realităţii din domeniul sportului de performanţă, (sistemul de selectare a sportivilor, aspectele metodice, asigurarea financiară şi tehnico-materială, echipament, inventar, baza sportivă, calendarul competiţional, etc.).

Programul respectiv este elaborat în baza planurilor de pregătire a federaţiilor naţionale de profil.
Ministerul Tineretului şi Sportului în comun cu Comitetul Naţional Olimpic, în baza criteriilor stipulate în  Program, a selectat 94 sportivi la 16 ramuri de sport: (atletism -14, box- 7, caiac-canoe- 6, cilism- 4, haltere- 12, înot- 4, yahting- 1, judo- 8, lupte greco- romane- 5, lupte libere- 11, lupte feminine- 3, scrima- 1, tir- 3, tir cu arcul- 3, taiekwan-do WTF- 3, tenis de masă- 3). Pentru participare al Jocurile Paralimpice sunt incluse 3 ramuri  sportive: (tenis de masă- 1, atletism- 3, power-lifting- 2). 
Lista sportivilor- anexa nr. 2 

În primul an (2009) al ciclului olimpic, sportivii moldoveni au obţinut performanţe la Campionatele Europene şi Mondiale: 
1. Trudov Marcel- locul III, Campionatul Europei, judo;

2. Iovu Cristina- locul II,  Campionatul Europei, haltere;
3. Grabucea Igor-locul III, Campionatul Europei, haltere;

4. Budu Natalia- locul V, Campionatul Mondial, lupte feminine;

5. Cotiujanschi Victor- locul V, Campionatul Mondial, box;
6. Burca Alexandru- locul V, Campionatul Mondial, luptev libere;
7. Dudoglo Iurie- locul II, Campionatul Mondial, haltere;

8. Pliuşchin Alexandru- locul II, Campionatul Europei, ciclism; 

9. Margiev Zalina- locul I, Campionatul Europei, atletism.
Pentru calendarul acţiunilor sportive în anul 2009 au fost alocate 13 844900 lei. 

În anul curent, la acest capitol sunt planificate 8 600 000 lei. Această sumă este insuficientă pentru o  pregătire complexă a lotului olimpic.

Reişind din cele menţionate, Ministerul Tineretului şi Sportului solicită Guvernului Republicii Moldova alocarea surselor financiare suplimentare la Programul de pregătire şi participare la Jocurile Olimpice pentru anii:

   2010- 16 988 000 lei 
   2011- 22 024 000 lei
   2012 – 24 160 000 lei

Proiectul planului de finanţare- anexa  nr. 3
Comitetul Organizatoric, aprobat prin anexa nr.4, pentru pregătirea şi participarea lotului naţional olimpic la ediţia a XXX-a a Jocurilor Olimpice şi a lotului naţional paralimpic la ediţia a XIV-a a Jocurilor Paralimpice din anul 2012 London (Marea Britanie), va informa Guvernul despre demersul realizării planului de pregătire a lotului olimpic cu modificările respective pe parcursul ciclului olimpic.

